**Apostelen Jakob** (hebraisk: יַעֲקֹב *Yaʿqob*, gresk: Ἰάκωβος; antatt død år 44), var en av Jesu tolv apostler og tradisjonelt betraktet som den første av de tolv apostlene som ble martyr. Han var sønn av Sebedeus og Salome og bror til Johannes. Han er også blitt kalt for Jakob den store eller Jakob den eldre for å skille ham fra apostelen Jakob, sønn av Alfeus og Jakob, Jesu bror, også kalt for Jakob den rettferdige. Apostelen Jakob, sønn av Sebedeus, er skytshelgen av Spania og er således ofte identifisert som Santiago, et spansk navn avledet fra spanske *santo*, «hellig», og *Yago*, en gammel spansk form av det bibelske navnet Jakob. Sistnevnte navn kommer enten fra et hebraisk rotord  עקב *ʿqb* i betydningen «å følge, å være tilbake», men også «erstatte, overliste, angripe», eller fra ordet for «hæl», עֲקֵב *ʿaqeb*, «den som holder i hælen». Som spansk skytshelgen er det en nasjonal tradisjon at Jakob skal være begravet i valfartsstedet Santiago de Compostela i Spania.

I *Det nye testamente*
----------------------

Som sønn av Sebedeus og Salome er Jakob kalt for «den store torden» for å skille ham fra apostelen Jakob «den mindre». Han var bror av Johannes, den elskede disippelen, og antagelig den eldste av de to.

Hans foreldre synes å ha vært mennesker av en viss økonomisk status. Hans far Sebedeus var en fisker på Genesaretsjøen som antagelig bodde i eller i nærheten av Betsaida, dagens område Galilea, kanskje i Kapernaum, en fiskelandsby på nordbredden av Genesaretsjøen. Han hadde en del ansatte, båtmenn. Salome, hans mor, var en av de fromme kvinner som etterpå fulgte Kristus og «med det de eide, hjalp de Jesus», og hans bror Johannes var personlig kjent av ypperstepresten, og må ha økonomisk ressurser for å sørge for Jesus’ mor.

Det er sannsynlig at hans bror ikke hadde fått den tekniske undervisningen i rabbinske skoler; i denne betydningen var de begge ulærde og uten noen offisielle posisjon blant jødene. Men, i henhold til foreldrenes samfunnsmessige rang må de ha vært menn av ordinær utdannelse, den felles bakgrunn til alle jøder på denne tiden. Jakob er beskrevet som en av de første disiplene som sluttet seg til Jesus. *De synoptiske evangelier* uttrykker at Jakob og Johannes var sammen med deres far ved innsjøens bredder da Jesus krevde at de skulle følge ham. «De satt i båten og bøtte garn. Da kalte han dem, og de lot faren, Sebedeus, bli igjen i båten sammen med leiefolkene og fulgte ham.»

Jakob var den ene av tre apostler som Jesus valgte for å være vitne til hans forklarelse på berget. Jakob og Johannes (eller i en annen tradisjon, deres mor), ba Jesus om å gi dem sitteplass på hans høyre og venstre side i hans rike, men Jesus avviste dem, det var ikke opp til ham å avgjøre, og de andre apostlene ble irritert på dem. Jesus og hans disipler kom til en samaritansk landsby, men mente at de ikke ble godt nok tatt imot, og Jakob og hans bror spurte Jesus om en «ild fare ned fra himmelen og fortære dem», men han talte strengt til dem og sa at han ikke var kommet for å ødelegge menneskeliv.

*Apostlenes gjerninger* nedtegnet at «kong Herodes hånd på noen i menigheten og fór hardt fram mot dem.» Denne Herodes er tradisjonelt blitt identifisert med Herodes Agrippa I som fikk Jakob «henrettet med sverd.» Han er den eneste apostelen hvis martyrium er nedtegnet i *Det nye testamentet*. Han er således tradisjonelt antatt å være den første av de tolv apostlene som ble martyr for sin tro. Forfatteren R. E. Nixon foreslår at hans død kan ha blitt utløst av Jakobs oppfarende gemytt, for han selv og hans bror Johannes hadde fått tilnavnet *Boanerges*, som betyr «tordensønner». Forfatteren F. F. Bruce har i kontrast til denne fortellingen satt opp frigjøringen av apostelen Peter, som ble reddet fra et fengsel av en engel, og konstaterer at «Jakob skulle dø mens Peter skulle slippe unna» er et «mysterium av guddommelig forsyn.»

Dennis MacDonald, en forsker på *Det nye testamente*, har identifisert Kastor og Polydevkes fra gresk mytologi (Castor og Pollux på latin) som basiskarakterene for framtoningen til brødrene Jakob og Johannes i fortellingen til evangelisten Markus. Macdonald siterer opprinnelsen til den identifikasjonen til 1913 da J. Rendel Harris utga sitt verk *Boanerges*, hvor tittelen på boken er ren referanse til *Boanerges* (Βοανηργές), et gresk ord for torden, noe som igjen er en epitet for Zevs, far til Polydevkes (Pollux) i hva MacDonald kaller en tidlig kristen dioskurisme.

Referanser
----------

1. 1 2   Evangeliet etter Lukas, avsnitt, vers eller paragraf 5:10[Hentet fra Wikidata]
2. ↑   evangeliet etter Matteus, avsnitt, vers eller paragraf 4:21, 10:2[Hentet fra Wikidata]
3. ↑   Evangeliet etter Markus, avsnitt, vers eller paragraf 1:19-20, 3:17, 10:35[Hentet fra Wikidata]
4. 1 2   Bible Encyclopedia of Archimandrite Nicephorus[Hentet fra Wikidata]
5. ↑   evangeliet etter Matteus, avsnitt, vers eller paragraf 4:21[Hentet fra Wikidata]
6. ↑   Evangeliet etter Markus, avsnitt, vers eller paragraf 1:19-20, 10:35[Hentet fra Wikidata]
7. ↑   Brockhaus-Efron leksikon[Hentet fra Wikidata]
8. ↑  «The name Jacob in the Bible», Abarim Publications
9. ↑  «Given Name Jacob», Behind the name
10. 1 2  «St. James the Greater», *Catholic Encyclopedia*
11. ↑  Nettbibelen: *Evangeliet etter Lukas* 8:3
12. ↑  Nettbibelen: Evangeliet etter Matteus 4:21-22
13. ↑  Nettbibelen: *Evangeliet etter Markus* 1:19-20
14. ↑  Nettbibelen: *Evangeliet etter Matteus* 17:1-9; *Markus* 9:2-8; *Lukas* 9:28-36
15. ↑  Hognestad, Helge (22. februar 2014): «Forklarelsen» Arkivert 9. oktober 2016 hos Wayback Machine.
16. ↑  Nettbibelen: *Evangeliet etter Markus* 10:35-45
17. ↑  Nettbibelen: *Evangeliet etter Matteus* 20:20-28
18. ↑  Nettbibelen: *Evangeliet etter Lukas* 9:51-56
19. ↑  Nettbibelen: *Apostlenes gjerninger* 12:1
20. ↑  Nettbibelen: *Apostlenes gjerninger* 12:2
21. ↑  Nixon, R. E. (1963): «Boanerges» i: Douglas, J. D. red.: *The New Bible Dictionary*, London: The Inter-Varsity Fellowship, s. 1354.
22. ↑  Nettbibelen: *Evangeliet etter Markus* 3:17
23. ↑  Bruce, F. F. (1964): *Commentary on the Book of the Acts*, Grand Rapids: Eerdmans, s. 251.
24. ↑  MacDonald, Dennis (2000): *The Homeric Epics and the Gospel of Mark*, Yale University Press, s. 24-32.
25. ↑  Harris, J. Rendel (1913): *Boanerges*, Cambridge University Press, s. 1-4.
26. ↑  Harris, J. Rendel (1917): «Some Notes on Christian Dioscurism» (PDF) i: *The Dioscuri in the Christian Legends : The Cult of the Heavenly Twins*, Cambridge University Press, s. 374

Eksterne lenker
---------------

(en) Saint James the Greater – kategori av bilder, video eller lyd på Commons


* «St. James the Great, Apostle» i: *Butler's Lives of the Saints*
* «The Life, Miracles and Martyrdom of St. James the Great» Arkivert 9. oktober 2016 hos Wayback Machine. *Apostle and Martyr of the Christian Church*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** NKC **·** BNE
 |

Portal: Litteratur